Den Vest-Sjællandske Avis, 1836-08-30
Ægypten og Syrien. Det ægyptiske Herredømme i Provinsen Adana synes at være mildere end i Syrien, som deels kan komme af de bittre Erfaringer Paschaen har erhvervet sig i Syrien ved Opstanden der, deels af den store Jnteresse som det har for ham, at sætte sig i en fast Besiddelse af denne Provins, da den ikke alene leverer ham Bygningstømmer, Jern og Kobber, som han behøver til sit Skibsbyggerie; men fremfor Alt fordi den sikkrer ham Passerne til Lille-Asien. Skatterne ere vel ikke blevne formindskede og de ere betydelige; men naar de ere betalte, saa beholder Jordbrugeren i det mindste en Rest af sin Høst, og den store Strenghed, som Paschaen udviser imod de subalterne Udsugelser, har den bedste Virkning. De ægyptiske Tropper erholde for det meste deres Levnetsmidler fra Ægypten; men naar Reqvisitioner ere nødvendige, saa blive Soldaterne forlagte omkring i Byerne, efter en ordentlig Plan, og deres Fornødenheder enten betalte med rede Penge eller med Skatkammerbeviser (Teskiris), som Skattekræverne maa antage i Stedet for rede Penge. Ligeledes blive Dagleierne i Paschaens Tieneste betalte, endskiøndt ikke saa stærkt som for det frie Arbeide. Den største Byrde under det ægyptiske Herredømme, er Jndqvarteringen, hvorved Beboerne blive ubarmhiertigen drevne ud af deres Huse. Stæderne Tarsus og Adana ere omgivne af nogle usle Hytter, som Jndvaanerne have opført for at flytte ind i, naar de have Jndqvartering. Man har vel begyndt paa at bygge Kaserner; men Paschaen begynder paa for mange Ting til at man kan haabe at de kunne blive færdige. Dog har Provinsen i det Hele taget profiteret, nemlig i sin Agerdyrkning og Produktionen af Bomuld, Byg og Hvede er siden 1833 steget til det Dobbelte, imedens Priserne ligeledes ere stegne, hvorved Folkemængden vinder betydeligt eftersom Skatterne ikke ere blevne forhøiede. Man forklarer denne Omstændighed af, at Landmændene fordum solgte deres Afgrøde saa hurtigt som mueligt og til enhver Priis, fordi de derved kunde bedre undgaae Embedsmændenes Udsugelser; nu derimod kunne de lægge deres Forraad op og oppebie den gunstigste Aarstid til at sælge dem. Et Centner Hvede kostede førend den ægyptiske Okkupation 12 til 15 Piastre, i 1834 steg den til 50 og for nærværende Tid holder den sig dog, uagtet den meget gode Høst, paa 24 til 20 Piastre. De andre Produkter ere stegne i samme Grad, undtagen Uld, som det er forbudt at udføre, og som Paschen kiøber til lave og vilkaarlige Priser, for at lade i sine Klædefabriker i Ægypten forarbeide til slet Klæde for Armeen. Bomuldshøsten i 1855 leverede 55 a 60,000 Centner, som blev solgt til høie Priser i det Jndre af Lille Asien. Paschaen har ved italienske Jngenieure ladet undersøge Biergkiæden Taurus forat finde Steenkul til sine talrige Biergværker, hvis Bearbeidelse han har ladet begynde paa og i Nærheden af Rheden ved Mersine har man i en Strækning af 15 til 16 Mile fundet et næsten uafbrudt Lag som begynder omtrent 40 Fod under Jordens Overflade. Denne Opdagelse er meget vigtig, ikke alene for Paschaens Biergvæsen, men ogsaa for Dampskibsfarten langs med den syriske Kyst, som vil til næste Foraar blive bragt i Gang af den franske Regiering. Paschaen har opgivet sin Method at sælge sit Bomuld ved private Kontrakter, og sæte ter den nu til Auction, hvorved han har staaet sig godt Han lader nu paa samme Maade sine Forraad af Jndigo, Gummi, Opium, Korn, Kaffe, Elphenbeen og Kardamomme bortauctionere. Fra den 7de Februar 1835 og til 17de Marts 1836 ere 25 Bomulds=Auctioner blevne holdte, hvori Paschaen solgte 217000 Centner for 82 218,000 Piastre. Auctionerne over de øvrige Artikler fra 15de September 1835 og til 17de Marts 1836 indbragte 11,430,000 Piastre. Paschaen har opgivet Kaffe=Monopolet og hæver nu Toldafgivter af denne Artikel som i forrige Tider. Denne Artikel havde desuden lidt saameget ved Krigen i Arabien, at Paschaen fra 5te November 1835 og til 23de Januar 1836 formaaede kunat sælge 550 Centner. Overhovedet har Paschaen seet sig nødsaget til at give Slip paa de fleste af sine Monopoler i de erobrede Provinser; han havde forsøgt paa at monopolisere Silken, Bomulden og Olien i Syrien; men han har nyelig ophævet Monopolet paa disse Artikler, og tilladt den frie Udførsel mod en høi Afgift.